SARLNUUS SONDAG 13 JANUARIE 2008 


U luister na ZS6SRL die amptelike radiostasie van die Suid-Afrikaanse Radioliga, 
die nasionale vereniging vir amateurradio in Suid-Afrika, met `n nuusbulletin 
wat elke Sondag om 08:15 SAT in Afrikaans en om 08:30 SAT in Engels uitgesaai 
word. Om na oudio via die web, of d.m.v. Echolink deur ZSGFCS te luister, 
besoek www.sarl.org.za, klik op ARMI en volg die koppelings soos aangedui. 

Hierdie, en vorige bulletins, kan van www.sarl.org.za afgelaai word en u kan ook 


daar inteken om toekomstige bulletins per e-pos te ontvang. 


U nuusleser vanoggend is George, ZSONE, vanuit Pretoria met herleidings op 
28,325, 14,235, 10,130, 7,066 en 3,695 MHz ESB asook, 51,400, 438,825 en 1 297 
MHZ FM in die Pretoriagebied. (Ander nuuslesers verander soos toepaslik). 


STIL SLEUTEL 


Dit is met leedwese dat ons moet aankondig dat Nick Moon, GOEOV ex 
ZSGBBY, se sleutel op Maandag 7 Januarie in die ouderdom van 55 jaar, 
stil geword het. Nick het aan spierdistrofie gely. Ons dra graag ons innige 
meegevoel oor aan sy ouers, wat hom so toegewyd al die jare versorg het, en 
aan die Moon-familie, sowel as sy baie vriende. 

(POUSE) 

In die nuus vandag; 

BLOEMFONTEINBAKEN TERUG OP DIE LUG 

3YO0E HOU DXers WêRELDWYD OPGEWONDE 


BEHOORT DIE PRESIDENTSNET EN INTEGNET OP 'N SONDAG PLAAS 
TE VIND? 


SARL-TOEKENNINGS 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


BLOEMFONTEIN BAKEN TERUG OP DIE LUG 


Die Bloemfonteinbaken, ZS4BEN, is terug op die lug. Luister daarna sowel 
as die ander bakens wat tans op 7 (23 kHz uitsaai. Drie van die bakens saai 
'n spesiale boodskap uit. Dekodeer een, of al drie van die boodskappe, en jy 
mag dalk een van drie DX-handboeke wen. Indien jy aldrie dekodeer, word jy 
outomaties ingeskryf vir die kompetisie vir `n 2007 ARRL-handboek. 


Die kompetisie eindig binnekort. Besoek www.sarl.org.za, klik op “services, 
en kies die bakenprojek vir volledige besonderhede aangaande die kompetisie. 
Stuur jou inskrywings aan bcn@sarl.org.za. 


3YO0E HOU DXers WêRELDWYD OPGEWONDE 


Petrus, Z#S6GCM, hou aan om DXers wêreldwyd met sy bedryf as 3YOE wêreld- 
wyd opgewonde te hou. Die 3YOE.com webtuiste het meer as 16 000 besoeke 
ontvang met 50 000 kyke na bladsye sedert 19 Desember. 


Petrus het merkwaardige vordering gemaak met 'n groot aantal gelukkige am- 
ateurs in sy logboek en hy verbeter van dag tot dag met die hantering van 
opdammings en baie kontakte. 


Volgende op `n groot aantal e-posse, en baie harde werk deur die ondersteun- 
ingspan agter 3YOE, het die werklikheid die span in die gesig getref! Al die 
toerusting wat Petrus tans gebruik is op bruikleen en moet na sy terugkoms 
teruggegee word. Wat sal nou gebeur met sy volgende besoek aan `n uiterste en 
afgeleë plek op die aarde? `n Fonds vir skenkings is in die lewe geroep sodat hy 
na sy terugkeer toegerus kan word met `n geskikte radio, `n versterker en beter 
antennas vir sy volgende reis wat net om die draai is. 


Indien enigiemand graag 'n bydrae wil maak, besoek asb. die webwerf 
www.3yOe.com en volg die aangeduide en maklike stappe. 


BEHOORT DIE PRESIDENTSNET EN INTEGNET OP 'N SONDAG PLAAS 
TE VIND? 


Die vraag word gevra of Sondae die beste dae is vir die maandelikse aanbieding 
van die Presidentsnet en Integnet. Behoort die een ook na die ander te volg of 
moet hulle op verskillende dae plaasvind? Sou `n Woensdag- of Donderdagaand 
'n beter dag van die week te wees? 


Die span wat dit maandeliks op die lug aanbied sal insette aangaande die vooraf- 
gaande vrae verwelkom. Skryf aan armi@sarl.org.za en vertel ons of die pro- 
gramme op Sondagaande moet bly of dat ander weeksdae meer geskik sal wees. 


Die volgende Presidentsnet en Integnet sal op Sondag 27 Januarie aangebied 
word. 


SARL-TOEKENNINGS 


Tjerk, ZS6P, die SARL se Toekenningsbestuurder herinner lede en klubs daaraan 
om nominasies vir die SARL-toekennings, wat tydens die SARL se AJV, wat 
gedurende 11 tot 13 April vanjaar in Bloemfontein gehou sal word, in te dien. 


Tjerk is seker dat daar `n lid of meer in jou klub is wat van die toekennings van 
die SARL verdien, wat die volgende is: 


Lewenslange Erelidmaatskap - die SARL se hoogste toekenning; 


Willie Wilson Goue Wapen toegeken deur die Raad vir uitsonderlike en voortre- 
flike diens aan die Liga; 


Jack Twine Toekenning toegeken aan amateurs wat in die opinie van hul mede- 
amateurs en die Raad van die Liga, die voorbeeld is van die goeie eienskappe 
wat `n Radioamateur moet hê; 


Arthur Hemsley 2 meter Trofee toegeken vir uitsonderlike prestasie op AMA 
of soortgelyke troposferiese voortplanting; 


Barney Joel Trofee toegeken vir die beste vertoning op HF terwyl mobiel; 


ICOM Uitmuntendheidstrofee toegeken aan 'n amateur vir internasionale 
erkenning verkry vir Suid-Afrika, in die amateurdiens; 


Joseph White Plaak toegeken vir uitsonderlike prestasies op die 432 MHZz-band; 


Bert Buckley Sesmeter Trofee toegeken vir individuele prestasie in die 6 me- 
terband; 


Die name van die genomineerdes en toekenning, tesame met 'n kort motivering 
moet gestuur word aan Die Sekretaris, SARL, Posbus 1721, Strubensvallei, 1735, 
of per e-pos aan secretary@sarl.org.za of per faks aan 088 011 675 2793 voor 16 
Februarie 2008. 


KOMPETISIENUUS 
30 METER DIGITALE AKTIWITEIT 


Lede word herinner aan die 30 Meter Digitale Aktiwiteit wat oor die naweek 
van 19 tot 20 Januarie plaasvind. Meer inligting kan verkry word by 
www.3Ometerdigital.org. 


DIE PEARS NASIONALE BHF/UHF-KOMPETISIE 


Die PEARS Nasionale BHF/UHF-kompetisie vind plaas oor die naweek van 25 
tot 27 Januarie 2008 en dit is oop vir alle gelisensieerde amateurs in die RSA 
en buurlande. Die doel van n BHFE- of UHF-kompetisie is om langafstand- 
kontakte te maak, nuwe rekords op te stel, die verbetering van toerusting en 
om n genotvolle tyd te hê. Die nuwe formaat is gebruikersvriendelik gemaak 
en verouderde reëls is uitgehaal om dit meer opwindend te maak vir deelne- 
mers en om aktiwiteit te stimuleer. Dit is n 44 uur tweebenige kompetisie vir 
digitale en analoogmodusse en dek die 50, 70, 144, 432 en 1 296 MHZ bande. 
Amateurs word aan aangemoedig om in beide modusse deel te neem. Daar 
is n keuse van vier kategorieë: basisstasie, veldstasie, klubstasie en beperkte 
kategorie. PEARS doen n beroep op klubstasies om in hul kategorie deel te 
neem en die bande besig te hou. Die kompetisiereëls sal beskikbaar wees op die 
SARL-webwerf asook op die PEARS-webwerf www.zs2pe.co.za. Sien jou daar 
en voorspoed met die kompetisie. 


2008 SARL HE-VELDDAG 


Die eerste skof van die 2008 SARL HF Velddag is geskeduleer vir die naweek 
van 9 en 10 Februarie 2008. 


HE-VOORTPLANTINGSVOORSPELLING 


Hannes Coetzee, ZS6BZP, rapporteer dat die verwagte sonaktiwiteitsvlak baie 
laag sal wees. Die verwagte geomagnetiese veld sal oor die algemeen stil wees 
behalwe gedurende 13 tot 18 Januarie wanneer onrustige tot aktiewe toestande 


verwag word. Die verwagte effektiewe sonvlektelling sal gedurende die komende 
week minder as 5 wees. 


Die verwagte DX-toestande is goed vir die Noord-Oos- en Noord-Wes-paaie 
maar vrotterig vir die hoofsaaklik Noordelike rigtings. 15 m en 20 m is die 
beste keuse vir DX met moontlike 10, 15 en 20 m-openinge vanaf 12:00 SAT na 
Indië. Daar is `n moontlikheid van kort, flou 20 m-openinge na Australië vanaf 
ongeveer 06:00. Vanaf ongeveer 20:00 is daar moontlike 15 en 80 m-openinge na 
die VSA. 


Na sononder lyk 10 MHz baie belowend vir die opkomende PSK-31 aktiwiteit- 
snaweek. 


Saans is 80 m die beste keuse. Dit is nou as die donderstorms en staties vir jou 
'n kans gaan gee. Onthou dat hierdie net 'n voorspelling is en dat HF jou altyd 
kan verras. Wie weet, dalk bring die nuwe jaar sakke vol kontakte? Skakel jou 
stel aan,luister en roep ook C@ om seker te maak dat jy deel van die opwinding 
is. 

Besoek gerus www.spaceweather.co.za vir meer inligting. 

DAGBOEK VAN GEBEURE 


13 Januarie - Hunting Lions in the Air kompetisie nog aan die gang; 19 en 

20 Januarie 30 meter digitale aktiwiteit; 21 Januarie - Sluitingsdatum van 

SARL-HMO-bakenkompetisie; 25 tot 27 Januarie PEARS Nasionale BHF/UH- 

kompetisie; 26 Januarie BAGAR-vergadering om 11:00 by NARS; 27 Januarie 
Presidentsnet en Integnet; 9 en 10 Februarie SARL HF-velddag; 16 Februarie 
Sluitingsdatum vir nominasies vir SARL-toekennings; 


SARLnuus nooi klubs en individue uit om nuusberigte wat vir radioamateurs en 
kortgolf luisteraars van belang is in te stuur. Indien moontlik, plaas nuusberigte 
in beide Afrikaans en Engels op www.sarl.org.za/newsinbox.asp nie later nie as 
die Donderdag wat die bulletindatum voorafgaan. 


Die SARL nooi u ook om na die program Amateur Radio Mirror International, 
wat om 10:00 SAT op 145,750 MHZz in die Pretoriagebied met herleidings op 7 
(82, 7 205 en 17 590 kHrz, te luister. Vir oudiostrome en Echolink deur ZS6FCS, 
besoek www.sarl.org.za, klik op ARMI en volg die skakels. `n Heruitsending vind 
Maandagaande om 21:00 SAT op 3 215 kHz plaas. Sentech borg die uitsendings 
op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga wat deur 
George, ZSONE, saamgestel is. 


`n Voorspoedige week word aan almal toegewens, 73. 


/EX 


